IEPIRKUMA LĪGUMS
(Identifikācijas Nr. JNP 2025/15)
par tranzīta ielu, kas ir valsts 2. šķiras autoceļa turpinājums, sākums vai nobeigums, ikdienas uzturēšanas darbu veikšanu 2025.gadā no CIF finansējuma
4.daļa Tranzīta ielu (V782, V783, V841) ikdienas uzturēšana 2025.gadā Jēkabpilī, Jēkabpils novadā

Jēkabpilī, Jēkabpils novadā			 		        Datums skatāms laika zīmogā		  
Jēkabpils novada pašvaldība, reģistrācijas numurs 90000024205, adrese: Brīvības iela 120, Jēkabpils, Jēkabpils novads, LV-5201, tās izpilddirektora Ulda Skreivera personā, kurš darbojas pamatojoties uz Pašvaldību likumu un Jēkabpils novada pašvaldības nolikumu (turpmāk- Pasūtītājs), no vienas puses, un 
[bookmark: _Hlk199243177]VAS “Latvijas autoceļu uzturētājs”, reģistrācijas numurs 40003356530, tās Komercdepartamenta Latgales reģiona vadītāja p. i. Oskara Munča personā, kurš rīkojas pamatojoties uz 09.04.2025. izdotās Komercpilnvaras pamata, (turpmāk tekstā – Izpildītājs), no otras puses, katrs atsevišķi un kopā turpmāk tekstā saukti – Puse/-es, saskaņā ar programmu “Līdzfinansēšana pilsētu tranzīta ielu ikdienas uzturēšanā 2025.gadā” un Pasūtītāja veiktā atklātā konkursa “Tranzīta ielu ikdienas uzturēšana 2025.gadā Jēkabpilī, Jēkabpils novadā”, (Identifikācijas Nr. JNP 2025/15), 2025.gada 8.maija iepirkuma komisijas lēmuma (protokols Nr.3) rezultātiem, noslēdz šādu līgumu:
Līguma priekšmets
0. Šī līguma priekšmets ir Pasūtītāja Jēkabpils pilsētas tranzīta ielu, kas ir valsts 2.šķiras autoceļa turpinājums, sākums vai nobeigums un Jēkabpils pilsētas tranzīta ielas ikdienas uzturēšanas darbu veikšana 2024.gadā, turpmāk tekstā – Darbs:
0. Brīvības tranzīta iela, kas ir valsts vietējā autoceļa V783 Jēkabpils-Dignāja-Ilūkste sākums 0,650 km kopgarumā; 
0. Ā.Elksnes tranzīta iela, kas ir valsts vietējā autoceļa V782 Jēkabpils-Antūži-Medņi sākums 1,075 km kopgarumā; 
0. Madonas tranzīta iela, kas ir valsts vietējā autoceļa V841 Madona-Ļaudona-Jēkabpils nobeigums 2,9 km kopgarumā.
Līgumslēdzēju pušu saistības
1. Izpildītājs apņemas:
0. izpildīt Pasūtītāja uzdoto Darbu saskaņā ar Darba tāmi (līguma 1., 2., 3.pielikums) un Pasūtītāja tranzīta ielu ikdienas uzturēšanas darbu tehniskām specifikācijām (līguma 4.pielikums);
0. izpildīt Darbu ar saviem materiāliem, tehniku un darbaspēku; 
0. izpildīt Darbu saskaņā ar Ministru kabineta 2021.gada 13.janvāra noteikumiem Nr.26 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un Ministru kabineta 2001.gada 2.oktobra noteikumiem Nr.421 „Noteikumi par darba vietu aprīkošanu uz ceļiem”;
0. nodrošināt šī līguma 1.1., 1.2., 1.3.punktos minēto Pasūtītāja tranzīta ielu, kas ir valsts vietējā autoceļa sākums vai nobeigums uzturēšanu atbilstoši B uzturēšanas klases prasībām; 
0. par izpildītajiem darbiem, ne vēlāk kā 10 (desmit) darba dienas pēc atskaites mēneša beigām, iesniegt Pasūtītājam Pasūtītāja akceptētu aktu par mēnesī izpildīto darbu pieņemšanu un attiecīgu rēķinu. 
1. Pasūtītājs apņemas:
1. uzdot Izpildītājam Darbu un kontrolēt veiktā Darba atbilstību šī līguma 2.1., 2.2., 2.3. punktu prasībām; 
1. pieņemt Izpildītāja izpildīto Darbu saskaņā ar aktu par mēnesī izpildītajiem Darbiem; 
1. samaksāt Izpildītājam līgumcenu no pašvaldības budžeta līdzekļiem, par faktiski padarītā Darba izpildīšanu, pabeigšanu un pēc visu defektu novēršanas saskaņā ar vienības cenām, kas norādītas līguma 1., 2., 3.pielikumā. 

Līgumcena un norēķinu kārtība
1. Kopējā līgumcena par Darba izpildi ir  35 109,52 EUR (trīsdesmit pieci tūkstoši viens simts deviņi euro, 52 centi), kas sastāv no samaksas par Darba izpildi 29016,13 EUR (divdesmit deviņi tūkstoši sešpadsmit euro, 13 centi) un pievienotās vērtības nodokļa (21%) 6093,39 EUR (seši tūkstoši deviņdesmit trīs euro, 39 centi). 
1. Savstarpējie norēķini par izpildīto Darbu tiek veikti vienu reizi mēnesī. 
1. Pasūtītājs maksājumus Izpildītājam veic 30 (trīsdesmit) kalendāro dienu laikā pēc pareizi sagatavotu apmaksas dokumentu iesniegšanas dienas. 
1. Līguma darbības laikā savstarpējos norēķinos tiek piemērota normatīvajos aktos spēkā esošā pievienotās vērtības nodokļa likme.
1. Puses vienojas, ka Izpildītājs attaisnojuma dokumentus (rēķinus) noformē kā strukturētu elektronisko rēķinu ar atsauci uz Līgumu kā attaisnojošu dokumentu, nosūtot to uz Pasūtītāja oficiālo e – adresi, iekļaujot tajā informāciju par Līgumu (nosaukumu, datumu, Nr., ja tāds ir piešķirts un Darba nodošanas – pieņemšanas akta parakstīšanas datumu). 

Līgumsods un nepārvarama vara
1. Par pieļautajām atkāpēm no šī līguma 2.3. un 2.4.punkta noteikumiem Izpildītājs maksā Pasūtītājam līgumsodu 142 EUR (viens simts četrdesmit divi euro) par katru atklāto gadījumu 20 (divdesmit) dienu laikā pēc Pasūtītāja pretenzijas saņemšanas dienas.
1. Par maksājumu kavēšanu Pasūtītāja vainas dēļ, Pasūtītājs maksā Izpildītājam līgumsodu 0,1% (nulle komats viens procents) apmērā no aizkavētā maksājuma summas par katru nokavēto dienu, bet ne vairāk kā 10 % (desmit procenti) no aizkavētā maksājuma summas.
1.  Pasūtītājs nemaksā Izpildītājam līgumsodu, ja šī līguma izpildes gaitā pieņemti tādi normatīvie akti, kas ietekmē Pasūtītāja saistību izpildi un kurus Pasūtītājs nevarēja paredzēt un ietekmēt.
1.  Līgumsoda samaksa neatbrīvo Puses no šī līguma saistību izpildīšanas.
1.  Puses nav atbildīgas par šī līguma daļēju vai pilnīgu neizpildi, ja šī neizpilde ir saistīta ar nepārvaramas varas radītiem apstākļiem, kurus attiecīgā Puse nevarēja ne paredzēt, ne ietekmēt, ne novērst. Nepārvarama vara šī līguma izpratnē ir stihiskas nelaimes, ugunsgrēki, plūdi un citas dabas stihijas, masveida saslimšana, kā arī jebkura veida militārās operācijas, ekonomiskās blokādes, streiki, eksporta vai importa aizliegumi, likumdošanas izmaiņas un tamlīdzīgi apstākļi, kas ietekmē Pušu saistību izpildes iespējamību. 
1. Pusei, kura atsaucas uz nepārvaramu varu, ir pienākums 3 (trīs) darba dienu laikā informēt pārējās Puses. Ja šī līguma turpmāka izpilde nav iespējama, Puses sastāda darba nodošanas - pieņemšanas aktu un Izpildītājs diennakts laikā pēc akta saņemšanas atstāj darba vietas drošībā un kārtībā, un saņem samaksu par visiem līdz tam kvalitatīvi paveiktajiem darbiem.

 Līguma termiņš un līguma izbeigšana
1. Darba izpildes laiks ir  no līguma noslēgšanas dienas līdz 2025. gada 31. decembrim.
1. Pusēm ir tiesības prasīt līguma pirmstermiņa izbeigšanu, ja Puse nepilda šī līguma noteikumus un par iespējamo līguma izbeigšanu otra Puse ir rakstiski brīdināta 2 (divas) nedēļas iepriekš un brīdinājumā norādītajā termiņā, kas nav īsāks par 14 (četrpadsmit) darba dienām, Puse nav novērsusi brīdinājumā norādītos līgumsaistību pārkāpumus.
1. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Fizisko personu datu aizsardzība 
18. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
19.  Puse, kura nodod otrai pusei fizisko personu datus apstrādei, atbild par piekrišanu iegūšanu   no   attiecīgajiem datu subjektiem.
20.  Puses apņemas nenodot tālāk trešajām personām no otras puses iegūtos fizisko personu  datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
21. Ja saskaņā ar tiesību normatīvajiem aktiem pusēm var rasties pienākums nodot tālāk trešajām  personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
22. Neskatoties uz līguma 20.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
23.  Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.

Citi noteikumi
24.  Jautājumi, kas nav paredzēti šajā līgumā, tiek risināti saskaņā ar Latvijas Republikā spēkā esošajiem normatīvajiem aktiem.
25.  Līdz ar šī līguma stāšanos spēkā, visas Pušu iepriekšējās mutiskās vai rakstiskās vienošanās par šī līguma priekšmetu, ir atzīstamas par spēkā neesošām.
26. Visi šī līguma grozījumi un papildinājumi tiek izteikti rakstveidā. Tie ir pievienojami līgumam kā pielikumi un no to parakstīšanas dienas kļūst par šī līguma neatņemamu sastāvdaļu.
27.  Puses vienojas, ka strīdus un domstarpības, ja tādas radīsies saistībā ar šo līgumu un šī līguma darbības laikā, Puses centīsies atrisināt savstarpēju pārrunu ceļā. Ja vienošanās ceļā strīdu nebūs iespējams atrisināt, to nodos izskatīšanai tiesā.
28.  Šis līgums ir saistošs Pusēm, kā arī to tiesību un saistību pārņēmējiem.
29. Ja kādai no Pusēm šī līguma darbības laikā mainās juridiskā adrese vai maksājumu rekvizīti, par to nekavējoties rakstiski tiek informēta otra Puse.
30.  Lai nodrošinātu savlaicīgu un kvalitatīvu Līguma izpildi, Puses pilnvaro pārstāvjus:
30.1. Atbildīgā kontaktpersona par Līguma izpildi no Izpildītāja puses ir Latgales reģiona Jēkabpils nodaļas vadītājs Oskars Munčs, mobilais tālrunis +371 26426603, e-pasts: oskars.muncs@lau.lv;
30.2. Atbildīgā kontaktpersona par Līguma izpildi no Pasūtītāja puses ir:  Jēkabpils novada pašvaldības Infrastruktūras apsaimniekošanas nodaļas ceļu būvinženieris Jānis Grauziņš, tālrunis +371 28796206, e-pasts: janis.grauzins@jekabpils.lv.
31.  Šis Līgums ar 3 (trīs) pielikumiem sagatavots un parakstīts ar drošu elektronisko parakstu un satur laika zīmogu.
Līguma pielikumi:
1.pielikums – Specifikācija/Tāme (Exel datne) par:
-Jēkabpils pilsētas Brīvības tranzīta ielas, kas ir valsts vietējā autoceļa V783 Jēkabpils-Dignāja-Ilūkste sākums 0,650 km kopgarumā, ikdienas uzturēšana 2025.gadā;
- Jēkabpils pilsētas Ā.Elksnes tranzīta ielas, kas ir valsts vietējā autoceļa V782 Jēkabpils-Antūži-Medņi sākums 1,075 km kopgarumā, ikdienas uzturēšana 2025.gadā;
-Jēkabpils pilsētas Madonas tranzīta ielas, kas ir valsts vietējā autoceļa V841 Madona-Ļaudona-Jēkabpils nobeigums 2,9 km kopgarumā, ikdienas uzturēšana 2025.gadā;
2.pielikums Kalendārie grafiki (Exel datne):
- Kalendārais grafiks Jēkabpils pilsētas Brīvības tranzīta ielas, kas ir valsts vietējā autoceļa V783 Jēkabpils-Dignāja-Ilūkste sākums 0,650 km kopgarumā, ikdienas uzturēšana 2025.gadā;
- Kalendārais grafiks Jēkabpils pilsētas Ā.Elksnes tranzīta ielas, kas ir valsts vietējā autoceļa V782 Jēkabpils-Antūži-Medņi sākums 1,075 km kopgarumā, ikdienas uzturēšana 2025.gadā;
- Kalendārais grafiks Jēkabpils pilsētas Madonas tranzīta ielas, kas ir valsts vietējā autoceļa V841 Madona-Ļaudona-Jēkabpils nobeigums 2,9 km kopgarumā, ikdienas uzturēšana 2025.gadā;
3.pielikums – Jēkabpils pilsētas tranzīta ielu ikdienas uzturēšanas darbu tehniskās specifikācijas.

Pušu juridiskās adreses un rekvizīti
Pasūtītājs:
Jēkabpils novada pašvaldība, reģistrācijas Nr. 90000024205, adrese – Brīvības iela 120, Jēkabpils, Jēkabpils novads, LV-5201, bankas rekvizīti – A/S „SEB banka”, kods UNLALV2X, konta Nr. LV87UNLA0009013130793. Tālrunis 65236777
Izpildītājs:
Valsts akciju sabiedrība “Latvijas autoceļu uzturētājs”, Latgales reģions, reģistrācijas Nr. 40003356530, juridiskā adrese: Krustpils iela 4, Rīga, LV-1073, bankas rekvizīti AS “SEB banka”, kods UNLALV2X, konts Nr. LV40UNLA00050007531405. 

3. pielikums 

par tranzīta ielu, kas ir valsts 2. šķiras autoceļa turpinājums, 
sākums vai nobeigums ikdienas uzturēšanas darbu veikšanu 
2025.gadā no CIF finansējuma

Jēkabpils pilsētas tranzīta ielu ikdienas uzturēšanas darbu
tehniskās specifikācijas
	Jēkabpils pilsētas tranzīta ielu ikdienas uzturēšanas darbu izpildē tiek piemērotas “Ceļu specifikācijas 2022”, kas apstiprinātas VAS ″Latvijas valsts ceļi″ Tehniskajā komisijā 2021. gada 4.martā. Pieejamas: https://lvceli.lv/celu-tikls/tehniskie-noteikumi-metodiskie-noradijumi/specifikacijas/autocelu-ikdienas-uzturesanas-darbu-specifikacijas/.

